Diari Oficial de la Generalitat Valenciana


Sumari del DOGV 6500, del 12-04-2011 (2011/3622)

Notificació de la sentència dictada en el judici de separació contenciosa número 12/2009.
-----------------------------------------------------------------------------------------

### Dades del document

Número de DOGV
:   6500

Data del DOGV
:   12-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3622


Organisme emissor
:   Jutjat de Primera Instància Número 1 d'Alcoi

Tipus de document
:   Edicte

Notificació de la sentència dictada en el judici de separació contenciosa número 12/2009. [2011/3622]  
Judici separació contenciosa 000012/2009  
Part demandant: María Isabel Ostos Chanfreut.  
Part demandada: Jorge Bravo Sánchez, en l'actualitat en parador ignorat.  
Sobre: separacions contencioses.  
En el judici a què es fa referència s'ha dictat la resolució que té el text que, literalment, és com segueix:  
«Sentència número 54/2010  
Alcoi, 10 de març de 2011  
Vicenta Nogueroles Llinares, jutgessa substituta del Jutjat de Primera Instància i Instrucció número 1 d'Alcoi i partit, ha vist aquestes actuacions de separació contenciosa seguides sota el número 12/2009 a instàncies de la procuradora dels tribunals senyora Blanes Boronat, en nom i representació de María Isabel Ostos Chanfreut, defensada pel lletrat senyor Yepez Selles, contra Jorge Bravo Sánchez, declarat en rebel·lia processal i amb la intervenció del Ministeri Fiscal, i d'acord amb els següents  
Antecedents de fet  
/.../  
Fonaments de dret  
/.../  
Dispositiva  
Estime la demanda de separació matrimonial formulada per la procuradora dels tribunals senyora Blanes Boronat, en nom i representació de María Isabel Ostos Chanfreut contra Jorge Bravo Sánchez, declarat en rebel·lia processal, i decrete la separació del matrimoni contret pels cònjuges amb tots els efectes legals inherents a dita resolució i així mateix aprove com a mesures que han de regir la separació del matrimoni les següents:  
  
1. La separació dels cònjuges litigants i la revocació de tots els poders i consentiment que qualsevol dels cònjuges haguera atorgat a l'altre.  
2. L'atribució de la guarda i custòdia dels fills menors d'edat a la mare María Isabel Ostos Chanfreut, però tot exercint ambdós progenitors conjuntament la pàtria potestat.  
3. Reconéixer el pare Jorge Bravo Sánchez el dret a comunicar-se amb els seus fills i tindre'ls en companyia seua els caps de setmana alterns des de les 10.00 hores del dissabte fins les 20.00 hores del diumenge com també tots els dimecres per la vesprada des de les 17.00 hores fins les 20.00 hores. Els dies festius entre setmana s'atribuiran al progenitor en companyia del qual queden el cap de setmana més pròxim al dia festiu i si el dia festiu és dimecres es regirà pel règim normal de visites abans ressenyat per a eixe dia. Els períodes de vacances es distribuiran a mitges entre els progenitors, la mare triarà els anys imparells i el pare els parells. El període de Nadal es dividirà en dos, el primer des de les 10.00 hores de l'endemà a la finalització de les classes fins a les 20.00 hores del dia 31 de desembre i el segon període des de les 20.00 hores del dia 31 de desembre i el segon període des de les 20.00 hores del dia esmentat fins les 20.00 hores del dia immediatament anterior a l'inici de les classes.  
S'estableix expressament, vista la vigència de la pena d'allunyament del demandat cap a la part actora, que la recollida i lliurament dels menors per part del pare es faça en el punt de trobada d'Alcoi, que s'oficiarà per al seu compliment en forma.  
4. L'assignació de l'ús de l'habitatge conjugal sita al carrer Grup Castelar C-2 d'Alcoi, així com del mobiliari i parament domèstic existent, tenint en compte l'interés més necessitat de protecció, a la mare María Isabel Ostos, qui residirà en l'esmentat habitatge en companyia de la prole.  
5. L'inventari del mobiliari i parament domèstic existent en el domicili conjugal.  
6. El demandat Jorge Bravo retirarà del domicili conjugal, previ inventari, i si existira, els seus objectes personals i de la seua exclusiva pertinença, si no ho haguera fet ja amb anterioritat.  
7. En concepte de pensió per aliments als fills menors, Jorge Bravo Sánchez abonarà a María Isabel Ostos, per mesos anticipats i dins dels primers 5 dies de cada mes, en el compte bancari designat per esta, número 4633-6922-67-5537626591, l'import mensual de 150 euros per cada fill i que en total puja a 300 euros al mes, quantitat que serà actualitzada segons el percentatge d'increment que experimenten els ingressos de la persona obligada al pagament o, pel contrari, segons l'índex que establisca l'Institut Nacional d'Estadística o òrgan que el substituïsca.  
Les despeses extraordinàries dels menors es distribuiran per iguals meitats entre els progenitors, i si es tractara de despeses de malaltia seran a càrrec dels beneficis de la Seguretat Social o règim equivalent tant del pare com de la mare i si no a mitges entre els progenitors. Les despeses extraordinàries en concepte d'estudis haurà D haver previ consens total dels pares per a determinar la seua necessitat o conveniència i amb la prèvia acreditació de la despesa efectuada per a la seua meritació.  
8. Com a garantia del pagament de la prestació dinerària establida en l'aparta anterior, en cas d'incompliment de l'obligat al pagament, s'adoptaran les mesures d'assegurament pertinents.  
Tot això, sense imposar les costes processals.  
Notifiqueu aquesta resolució a les parts i, si pertoca, al Ministeri Fiscal, i feu constar que no és ferma i en contra cap recurs d'apel·lació que es prepararà, si pertoca, davant d'aquest Jutjat dins del termini de cinc dies des que es notifique de conformitat amb el que disposa l'article 457 i següents de la Llei d'Enjudiciament Civil.  
I una vegada siga ferma aquesta resolució, comuniqueu d'ofici a la persona encarregada del Registre civil corresponent per a la seua anotació en les inscripcions a què afecta.  
Aquesta és la meua sentència, que pronuncie, mane i firme. Segueix firma rubricada.  
La sentència anterior ha sigut llegida i publicada en el dia de la seua data per la jutgessa substituta de primera instància que la subscriu, mentre celebrava audiència pública; en done fe. Segueix firma rubricada».  
  
Atés que es desconeix el domicili o la residència actuals de la part demandada, per diligència d'ordenació de 17 de març de 2011 la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i Diari Oficial de la Comunitat Valenciana per a portar a efecte la diligència de notificació de la sentència al demandat Jorge Bravo Sánchez.  
  
Alcoi, 17 de març de 2011.- La secretària judicial: Lidiana Anduix Serra.